এরপর গামার কণ্ঠ রুদ্ধ হয়ে গেল। তিনি আরো কিছু বলার চেষ্টা করলেন বোঝা গেল। কথা বের হলো না। শেষে মাইকের সামনে থেকে সরে আসার সময় বললেন, ভাইসকল, আপনারা রুটি রুটি। যাদা করকে খাও……বলেই গামা কোনো রকমে ইকবালের পাশে বসে পড়লেন। রুমাল দিয়ে ঘাম মুছতে মুছতে বললেন, রোজ সকালে আমি এক হাজার বৈঠক দিই এক জররা পছিনা দেখা দেয় না। আর এই শ্বশুরের পুত কবি আমাকে কী মুশকিলে ফেলেছিল যে, পছিনায় আমার সমস্ত শরীর ভেসে গেছে।’